Τάσσος Σταθόπουλος

Ο Αναστάσιος (Τάσσος) Σταθόπουλος, γεννημένος το 1970 στην Πάτρα, είναι Έλληνας αθλητικός συντάκτης, δημοσιογράφος και συγγραφέας.

Ξεκίνησε τη δημοσιογραφία το 1988. Έχει εργαστεί στην αθλητική εφημερίδα «Πάτρα σπορ» (1992 - 1997), ως ανταποκριτής στον «Φίλαθλο», στα «Πελοποννησιακά Νέα» (1995 - 1996), στην εφημερίδα «Η Ημέρα» (1997-2001), στην εφημερίδα της Πάτρας «Πελοπόννησος» (2001 -2018) και στα ειδησεογραφικά sites «thebest.gr» (από το 2017) και «sportin.gr» (από το 2018) και από το 2020 στο περιοδικό «Sports Voice magazine». Παλαιότερα εργάστηκε στον ραδιοφωνικό σταθμό «Ωμέγα FM», στο περιοδικό «Trip» και στο «www.pelop.gr».

Είναι μέλος του Πανελλήνιου Συνδέσμου Αθλητικού Τύπου (ΠΣΑΤ), της Διεθνούς Ένωσης Αθλητικών Συντακτών (AIPS) (από το 2001), της Ένωσης Συντακτών Ημερησίων Εφημερίδων Πελοποννήσου, Ηπείρου και Νήσων (από το 2006) και της Εταιρείας Λογοτεχνών Νοτιοδυτικής Ελλάδας (από το 2017). Στην εφημερίδα «Πελοπόννησος», εκτός από αθλητικός συντάκτης, ήταν υπεύθυνος και για την συγγραφή και έκδοση του ένθετου ιστορικών αφιερωμάτων «Επιλογές» με 279 μέχρι στιγμής εκδοθέντα τεύχη (από το 2014 έως το 2022). Επίσης ήταν στην συγγραφική ομάδα εννέα ακόμα βιβλίων αθλητικού και ιστορικού περιεχομένου.

Έχει βραβευτεί πέντε φορές από τον Πανελλήνιο Σύνδεσμο Αθλητικού Τύπου για τα βιβλία του Αχαϊκό ποδόσφαιρο 120 χρόνια (έπαινος), ΑΕΠ Ολυμπιάς, στίβος 1961-2014 (έπαινος), Πατραϊκή Πυγμαχία (έπαινος), Στα χρόνια του στίβου (1891–2016) (έπαινος), Θανατικές Εκτελέσεις στην Πάτρα. Για το ένθετο «Επιλογές» έχει βραβευτεί με το ασημένιο βραβείο στα Regional Media Awards. Έχει επίσης βραβευτεί συνολικά 18 φορές από Αθλητικές ενώσεις και συλλόγους της Πάτρας. Αναλυτικά, τον έχουν βραβεύσει κατά σειρά: η Ένωση Σωματείων Πετοσφαίρισης Αχαΐας - Ηλείας, ο Α.Ο. Θρίαμβος, ο Ποδηλατικός Όμιλος Πατρών, ο Α.Ο. Παγκράτιο, το τμήμα μπέιζμπολ του Α.Ο. Σείριος, η Ακαδημία των Σπορ, η Ένωση Τάε Kβον Nτο Δυτικής Ελλάδας, η ΕΑΣ ΣΕΓΑΣ Β.Π., το τμήμα σόφτμπολ του Α.Ο. Σείριος, από κοινού τα πυγμαχικά τμήματα της Ε.Α.Π. και της ΠΥΓΜΗ, ο Σείριος Παραλίας, το τμήμα πυγμαχίας της Παναχαϊκής, ο Σύνδεσμος Ελλήνων Βετεράνων Αθλητών Στίβου Πάτρας, ο Ολυμπιακός Πατρών, ο Α.Ο. Αθηνόδωρος, ο Αιγιεύς, ο Α.Ο. Πέλοπας, το Fight Club (2018, 2020), ο Σύλλογος Καλών Τεχνών Πάτρας «Κωστής Παλαμάς» και ο ΑΣ Εύμαχος Πάτρας (5 Νοεμβρίου 2021). Επίσης ο Πανελλήνιος Σύνδεσμος Αθλητικού Τύπου, ο Σύνδεσμος Διαιτητών Ποδοσφαίρου Νομού Αχαΐας (αθλητικό τμήμα «Πελοπόννησος») και ο Αυτοκινητιστικός Όμιλος Πατρών (sportin.gr).

Συγγραφικό έργο  
 Αθλητική Εταιρεία Πατρών Ολυμπιάς (Στίβος 1961-2014). Η ιστορία, σειρά: Αχαϊκή Βιβλιοθήκη, Εκδόσεις «Πελοπόννησος», Πάτρα 2015, ISBN-13 978-618-81328-6-3.
 Αχαϊκό Ποδόσφαιρο. Εκατόν είκοσι χρόνια (1891-2010), Εκδόσεις «Πικραμένος», Πάτρα 2010, ISBN 978-960-6628-27-6.
 Εθνική Ελλάδας μια ομάδα μια ιστορία, Εκδόσεις «Η Ημέρα», Πάτρα 1998, ISBN 960-861-730-8.
 Θανατικές εκτελέσεις στην Πάτρα - βιβλίο φρίκη, Εκδόσεις «Πικραμένος», Πάτρα 2018, ISBN 978-618-5342-14-2.
 Πατραϊκή Πυγμαχία. Μια ιστορία δόξας (1925 - 2014), Εκδόσεις «Πικραμένος», Πάτρα 2014, ISBN 978-960-6628-60-3.
 Στα χρόνια του στίβου (1891–2016). Ιστορία, πρόσωπα, μετάλλια, ρεκόρ και επιδόσεις στην Αχαΐα, Εκδόσεις «Πικραμένος», Πάτρα 2016, ISBN 978-960-6628-84-9.
 Σύλλογος Πτυχιούχων Εργοληπτών Δημοσίων Έργων Πατρών. 1932-2022 εννέα δεκαετίες χτίζοντας το μέλλον, Έκδοση Συλλόγου Εργοληπτών, Πάτρα 2022, ISBN 978-618-84501-6-5

Συμμετοχή σε συλλογικά έργα 
 100 χρόνια πατραϊκό ποδόσφαιρο, έκδοση «Δήμος Πατρέων», Πάτρα 2006. Συγγραφείς: Νάσος Νασόπουλος - Τάσσος Σταθόπουλος - Κώστας Θεοδωρόπουλος.
 1959-2009, 60 χρόνια Α΄Εθνική, Αθήνα 2020, Εκδότης Super League Ellada. Κείμενα: Δημήτρης Τσακίρης, Εκτύπωση Print Fair.
 Αναμνήσεις αθλοπαιδιών, Πάτρα 1920-1990, Πάτρα 2011, Επιμέλεια έκδοσης: Χρήστος Παπαδημάκης, επιμέλεια κειμένων: Τάσσος Σταθόπουλος. Παραγωγή: Yello Creative, Εκτύπωση: Ταχύτυπο.
 Θρύλος: Πορεία μέσα στον χρόνο, Εκδόσεις «Ηλιοτρόπιο», Αθήνα 1997, ISBN 960-342-049-2, ISBN-13 978-960-342-049-1. Συγγραφείς: Πέτρος Καραβίτης, Τάσσος Σταθόπουλος, Θεόδωρος Τσουνάκος, Νέστορας Χρύσος.
 Ναυτικός Όμιλος Πατρών (1929-2009). 80 χρόνια χρυσής ιστορίας στον υγρό στίβο, Έκδοση Ναυτικός Όμιλος Πατρών, Πάτρα 2010, ISBN 978-960-99443-0-4. Συγγραφέας: Νίκος Τόμπρος, σχόλια: Τάσσος Σταθόπουλος, επιμέλεια: Αντώνης Παπαντωνόπουλος.
 Stadia.gr, Εκδόσεις «Αθλότυπο», Αθήνα 2006, ISBN 9607378733 ISBN 978-960-7378-73-6. Συγγραφείς: Γιώργος Ξενίδης, Τάσσος Σταθόπουλος.
 Τα μεγάλα ρεπορτάζ της Πάτρας, Εκδόσεις «Περί Τεχνών», Πάτρα 2006, ISBN 960-6684-06-7, ISBN-13 978-960-6684-06-7. Συγγραφείς: Δημήτρης Σ. Αβραμίδης, Τάσσος Σταθόπουλος.
 Το στοίχημα. Μια μικρή ιστορία, Εκδόσεις «Η Ημέρα», Πάτρα 1999, ISBN 978-960-86173-9-1. Συγγραφείς: Ανδρέας Χριστόπουλος, Τάσσος Σταθόπουλος.
 Το βόλεϊ της Πάτρας στο πέρασμα του χρόνου, Εκδόσεις VIA. Συγγραφείς Τάσσος Σταθόπουλος, Χρήστος Παπαδημάκης.
 60 χρόνια Α΄Εθνική 1959-2019, εκδόσεις Superleague, Συγγραφέας Δημήτρης Τσακίρης 
 Ανάμεσα στα Βουνά και στην Κέρτεζη, εκδόσεις Αρμός, Συγγραφέας Παναγιώτης Μπούρδαλας, Πάτρα 2021, ISBN: 9789606153877

Παραπομπές 

Έλληνες δημοσιογράφοι
Έλληνες ιστορικοί του αθλητισμού
Έλληνες αθλητικογράφοι
Έλληνες χρονογράφοι